text: Френски в Париж - Езикова школа АКЦЕНТ
  Този летен лагер се организира от едно от най-добрите езикови училища във Франция – Accord Paris. Лагерът във френската столица включва обучение по френски език - 15 часа на седмица, в групи до 15 ученици. Подходящ е за деца между 12 и 17 години. Настаняването е в добре организирано общежитие в представителна сграда (затворен комплекс) в южен Париж на база пълен пансион. Стаите са с по 4 легла. Учебната програма е подходящо допълнена с извънкласни дейности, културни и спортни занимания, 3 половин-дневни екскурзии на седмица. Лагерът разполага с 24–часова охрана, учители и групови ръководители на всички мероприятия. Има възможност за посрещане и изпращане летището, както и за допълнителни екскурзии извън столицата на Франция.